Tuhansien vaarallisten aineiden käytölle tuli rajoitus tatuointi- ja kestopigmentointiväreissä. Rajoitus koskee mm. syöpää aiheuttavia ja perimää vaurioittavia aineita, lisääntymiselle myrkyllisiä aineita, ihoa herkistäviä aineita ja ärsyttäviä aineita. Aineille tuli tarkat enimmäispitoisuusrajat väreissä. Käytännössä jotkut aineet kiellettiin kokonaan.
Myös tatuointi- ja kestopigmentointivärien pakkausmerkintöihin tuli vaatimuksia, mm. pakkauksessa on oltava ainesosaluettelo. Lisäksi jatkossa tatuoijan on annettava ennen värin käyttöä pakkaukseen merkityt ja käyttöohjeisiin sisältyvät tiedot asiakkaalle.